Lupapiste-palvelua koskeva

**Yritystilisopimus**

«${company.name}»

# SOPIMUSOSAPUOLET

**Asiakas**

«${company.name}» (y-tunnus «${company.y}»)

«${company.address1}»

«${company.address2}»

«${company.zip}» «${company.po}»

Yhteyshenkilö:

«${contact.firstName}» «${contact.lastName}»

**Toimittaja**

Solita Oy (y-tunnus 1060155-5)

Åkerlundinkatu 11

33100 Tampere

Sopimuksen osapuolista käytetään jatkossa myös nimitystä Sopijapuolet.

Asiakkaan on ilmoitettava yhteyshenkilönsä vaihtamisesta Toimittajalle kirjallisesti ilman aiheetonta viivytystä.

# SOPIMUKSEN KOHDE

Lupapiste on Toimittajan tuottama ja asiakkailleen tarjoama verkkopalvelu, jossa kansalaiset, yritykset ja yhteisöt hoitavat lupa- ja ilmoitusasiansa sekä niiden hallinnoinnin vuorovaikutuksessa viranomaisten ja muiden osapuolten kanssa. Toimittaja tuottaa Lupapistettä vakiomuotoisena palveluna (”Lupapiste”) palvelun Käyttöehdoissa <https://www.lupapiste.fi/kayttoehdot> (”Käyttöehdot”) kuvatulla tavalla. Toimittaja ilmoittaa oleellisista käyttöehtojen muutoksista kirjallisesti Asiakkaalle kolmekymmentä (30) vuorokautta ennen muutosta. Muutos tulee voimaan Toimittajan ilmoittamana voimaantulopäivänä.

Lupapisteen Yritystili (“Yritystili”) on Käyttöehdoissa (kohta 7) määritelty maksullinen Lisäarvopalvelu. Yritystilin avulla Asiakas pystyy hallinnoimaan kaikkia Asiakkaan organisaatioon kuuluvien Lupapiste-käyttäjien (“Käyttäjät) hankkeita yhdessä työtilassa. Yritystilin sisältökuvaus on saatavilla osoitteessa: <https://www.lupapiste.fi/yrityksille>.

Yritystilille määritellään Pääkäyttäjä, jonka velvollisuuksista säädetään tarkemmin jäljempänä tässä sopimuksessa.

Asiakas ja Toimittaja ovat tehneet tässä sopimuksessa sovituin ehdoin sopimuksen Lupapiste-Yritystilin (“Yritystili”) toimittamisesta Asiakkaalle palveluna tämän sopimuksen voimassaolon ajaksi.

# HINNAT JA MAKSUEHDOT

Palvelun hinta määräytyy Asiakkaan valitseman Yritystili-vaihtoehdon mukaisesti. Veloitus on Käyttäjien enimmäislukumäärään pohjautuva kiinteä kuukausimaksu, joka määritellään palvelun Hintataulukossa <https://www.lupapiste.fi/yrityksille> (”Hintataulukko”).

Yli kolmenkymmenen (30) käyttäjän Yritystilistä Toimittaja tekee Asiakkaalle erillisen tarjouksen.

Hintoihin lisätään voimassaoleva arvonlisävero.

Asiakas tilaa käyttöönsä vaihtoehdon: Yritystili «${account.type}», jolloin kuukausimaksu on «${account.price}» €.

Asiakas on velvollinen suorittamaan maksut tilaamistaan Lupapisteen osioista. Maksuehto on neljätoista (14) päivää netto, ja viivästyskorko määräytyy korkolain mukaan. Maksuehto määräytyy laskun päiväyksestä lukien.

Toimittaja laskuttaa valitut palvelut etukäteen neljä (4) kertaa vuodessa. Ensimmäinen laskutuskausi alkaa sopimuksen tilauspäivämäärästä seuraavan kuukauden alusta. Asiakas voi korottaa Yritystilin tasoa sopimuskauden aikana ilmoittamalla siitä kirjallisesti Toimittajalle. Toistuvaismaksun määrä korotetaan vastaamaan valittua Yritystilin tasoa.

Toimittaja voi korottaa palvelumaksuja, työstä veloitettavia maksuja ja muita maksuja ilmoittamalla Asiakkaalle kirjallisesti yhdeksänkymmentä (90) vuorokautta ennen korotusta. Korotus tulee voimaan Toimittajan ilmoittamana voimaantulopäivänä, jos se on laskutuskauden ensimmäinen päivä. Muussa tapauksessa korotus tulee voimaan ilmoitettua voimaantulopäivää lähinnä seuraavana laskutuskauden ensimmäisenä päivänä.

Toimittajalla on oikeus estää Asiakkaan pääsy Yritystiliin, jos Asiakas laiminlyö sopimuksen mukaiset maksusuorituksensa tai osan niistä ja viivästys on kestänyt yli neljätoista (14) vuorokautta. Toimittajan on ilman aiheetonta viivytystä ilmoitettava Asiakkaalle käytön peruuttamisesta ja sen syistä.

# PALVELUN KÄYTTÖ JA OSAPUOLTEN VELVOLLISUUDET

Yritystili on Asiakkaan käytettävissä osoitteessa [www.lupapiste.fi](http://www.lupapiste.fi).

Toimittaja luovuttaa Asiakkaan nimeämälle Pääkäyttäjälle pääkäyttäjätunnukset Yritystiliin sopimuksen allekirjoituksen jälkeen. Asiakkaan Pääkäyttäjälle avautuu Lupapisteeseen kirjauduttaessa Yritystilin pääkäyttäjänäkymä, jossa voidaan hallinnoida mm. Yritystilin Käyttäjiä. Lisätessään Yritystiliin Käyttäjän, Pääkäyttäjä valtuuttaa lisätyn Käyttäjän asioimaan Asiakkaan puolesta Lupapisteessä ilman erillistä valtakirjaa. Yritystiliin lisätty Käyttäjä hyväksyy kyseisen oikeuden hyväksymällä vastaanottamansa kutsun Yritystilin Käyttäjäksi.

Pääkäyttäjä vastaa siitä, että asiointitunnukset luovutetaan ainoastaan tunnistetuille tarkoituksenmukaisille henkilölle. Pääkäyttäjä vastaa, että hän poistaa Yritystilin käyttäjälistasta ne käyttäjät, jolla ei ole enää oikeutta käsitellä tai nähdä Asiakkaalle kuuluvia asioita. Nimetessään Yritystiliin uuden Pääkäyttäjän, Pääkäyttäjä on velvollinen tiedottamaan uutta Pääkäyttäjää tässä sopimuksessa mainituista Pääkäyttäjän velvollisuuksista. Asiakas vastaa siitä, että käyttäjätunnuksia ei käytetä väärin.

Toimittajalla on oikeus vapaasti jatkokehittää ja muuttaa Yritystiliä tämän sopimuksen sitä mitenkään rajoittamatta. Toimittaja voi kehittää Yritystiliä ja julkistaa siitä päivityksiä ja uusia versioita, mutta ei ole siihen millään tavalla velvollinen. Uusien osioiden tai ominaisuuksien käyttöönotosta ja hinnoista sovitaan erikseen.

# SOPIMUKSEN VOIMASSAOLO JA IRTISANOMINEN

Sopimus tulee voimaan, kun Asiakas on allekirjoittanut sopimuksen sähköisesti Onnistuu.fi-palvelussa. Allekirjoituksen yhteydessä Asiakas hyväksyy Onnistuu.fi-palvelun Käyttöehdot. Toimittaja ei vastaa Onnistuu.fi-palvelun Käyttöehtojen sisällöstä. Asiakkaan tulee suorittaa vahva sähköinen tunnistautuminen nimenomaisessa palvelussa tämän sopimuksen allekirjoittamiseksi.

Sopimus on voimassa seuraavasti:

Sopimuksen allekirjoituksesta lukien toistaiseksi voimassa olevana. Sopimuksen irtisanomisaika on kolme (3) kuukautta ja Asiakkaan tulee ilmoittaa sopimuksen irtisanomisesta kirjallisesti Toimittajalle.

# SOPIMUKSEN LIITTEET JA PÄTEMISJÄRJESTYS

Sopimukseen kuuluu sen erottamattomana osana seuraava liite:

Liite 1: Lupapiste-palvelun Käyttöehdot <https://www.lupapiste.fi/kayttoehdot>

Asiakas on tietoinen, että Lupapistettä on tarkoitus kehittää edelleen. Uusien osioiden tai palveluiden käyttöönotosta sovitaan erikseen. Toimittajalla on oikeus muuttaa Käyttöehtoja ilmoittamalla siitä Asiakkaalle, edellyttäen ettei muutoksesta aiheudu olennaista haittaa Asiakkaalle.

Sopimusasiakirjojen pätemisjärjestys on seuraava:

1. Tämä sopimus
2. Liite 1: Lupapiste-palvelun Käyttöehdot

# SOPIMUSKAPPALEET JA ALLEKIRJOITUKSET

Tätä sopimusta on laadittu kaksi (2) samasanaista kappaletta, yksi kummallekin Sopijapuolelle. Asiakkaan sopimusversio lähetetään Asiakkaan ilmoittamaan sähköpostiosoitteeseen automaattisesti sopimuksen allekirjoittamisen jälkeen.

Asiakkaan edustaja vastaa siitä, että hänellä on oikeus tehdä Asiakasta sitova sopimus joko edustusoikeuden tai valtuutukseen kautta. Toimittaja ei ole velvollinen tarkastamaan erikseen Asiakkaan edustajan edustusoikeutta. Asiakas vahvistaa tutustuneensa tässä sopimuksessa yksilöityihin Käyttöehtoihin ja hyväksyy ne osaksi tätä sopimusta. Asiakas hyväksyy tämän sopimuksen ehdot allekirjoittamalla sopimuksen sähköisesti Onnistuu.fi-palvelussa.